ສະພາຄວາມໝັ້ງຄົງ ສະຫະປະຊາຊາດ ຈະປຶກສາຫາລື ກ່ຽວກັບ ວິກິດການ ຣັດເຊຍ ແລະ ຢູເຄຣນ
ຣັດເຊຍ ແມ່ນນຶ່ງໃນສະມາຊິກຖາວອນ 5 ປະເທດ ຂອງສະພາຄວາມໝັ້ນຄົງ ສະຫະປະຊາຊາດ ແລະ ສາມາດໃຊ້ສິດຂອງເຂົາເຈົ້າ ເພື່ອຍັບຢັ້ງ.
ສະພາຄວາມໝັ້ນຄົງສະຫະປະຊາຊາດ ແມ່ນມີກຳນົດທີ່ຈະປຶກສາຫາລື ກ່ຽວກັບ ວິກິດການ ຢູ່ຕາມເຂດຊາຍແດນລະຫວ່າງ ຣັດເຊຍ ແລະ ຢູເຄຣນ ໃນວັນຈັນມື້ນີ້ ໃນກອງປະຊຸມທີ່ ສະຫະລັດ ໄດ້ຮຽກຮ້ອງຈັດຂຶ້ນ ເພື່ອແກ້ໄຂ ການສົ່ງທະ ຫານຂອງ ຣັດເຊຍ ຫຼາຍກວ່າ 100,000 ຄົນ ໄປໃນພາກພື້ນດັ່ງກ່າວ ແລະ “ການກະທຳສ້າງຄວາມບໍ່ໝັ້ນນຄົງທີ່ແນເປົ້າໃສ່ ຢູເຄຣນ ” ເອກອັກຄະລັດຖະທູດ ສະຫະລັດ ປະຈຳອົງການສະຫະປະຊາຊາດ, ທ່ານນາງ ລິນດາ ທອມມັສ-ກຣີນຟີລດ໌ (Linda Thomas-Greenfield) ໄດ້ກ່າວໃນລາຍການ This Week ຂອງໂທລະພາບ ABC ເມື່ອວັນອາທິດວານນີ້ວ່າ ສະພາດັ່ງກ່າວ ຈະກົດດັນ ຣັດເຊຍ ບອກເຫດຜົນ ກ່ຽວກັບ ການເສີມກອງທະຫານຂອງເຂົາເຈົ້າ ທ່ານນາງໄດ້ກ່າວວ່າ “ສຽງຂອງພວກເຮົາແມ່ນເປັນນຶ່ງດຽວກັນໃນການຮຽກຮ້ອງໃຫ້ ຣັດເຊຍ ອະທິ ບາຍ ກ່ຽວກັບ ເຂົາເຈົ້າເອງ ” ຣັດເຊຍ ໄດ້ປະຕິເສດການເຄື່ອນໄຫວຂອງ ສະຫະລັດ, ດ້ວຍຮອງເອກອັກຄະລັດຖະທູດປະຈຳສະຫະປະຊາຊາດ ທ່ານ ດິມິທຣີ ໂປລີອານສກີ (Dmitry Polyanski) ເອີ້ນກອງປະຊຸມນັ້ນວ່າ ການຊອກຫາຄວາມສົນໃຈ ດ້ານປະຊາ ສຳພັນ ຣັດເຊຍ ແມ່ນນຶ່ງໃນສະມາຊິກຖາວອນ 5 ປະເທດຂອງສະພາຄວາມໝັ້ນຄົງ ສະຫະປະຊາຊາດ ແລະ ສາມາດໃຊ້ອຳນາດຂອງເຂົາເຈົ້າ ເພື່ອຍັບຢັ້ງການ ລົງໂທດໃດໆໂດຍສະພາຕໍ່ ຣັດເຊຍ ກອງປະຊຸມຂອງວັນຈັນມື້ນີ້ ແມ່ນຮອບຫຼ້າສຸດ ຂອງການເຈລະຈາ ກ່ຽວກັບ ຄວາມຂັດແຍ້ງທ່າມ ກາງຄວາມພະຍາຍາມທີ່ຈະຊອກຫາຂໍ້ແກ້ໄຂດ້ານການທູດ ສະຫະລັດ ໄດ້ຂົ່ມຂູ່ທີ່ຈະວາງມາດຕະການລົງໂທດຢ່າງໜັກ ຕໍ່ເສດຖະກິດຖ້າ ຣັດເຊຍ ບຸກລຸກ ຢູເຄຣນ, ແລະ ໄດ້ປະຕິເສດຕໍ່ການຮຽກ ຮ້ອງຂອງ ຣັດເຊຍ ກ່ຽວກັບຄວາມເປັນໄປໄດ້ທີ່ອົງການສົນທິສັນຍາຂ້າມມະຫາສະໝຸດ ແອັດແລນຕິກ ຫຼື NATO ຖອນກອງທະຫານ ອອກຈາກພາກຕາເວັນອອກຂອງ ຢູໂຣບ ແລະ ປ້ອງກັນ ຢູເຄຣນ ບໍ່ໃຫ້ເຂົ້າຮ່ວມພັນທະມິດດັ່ງກ່າວ ຣັດເຊຍ, ເຊິ່ງໄດ້ເຂົ້າຍຶດແຫຼມ ໄຄຣເມຍ ຂອງ ຢູເຄຣນ ໃນປີ 2014 ເວົ້າວ່າເຂົາເຈົ້າບໍ່ມີແຜນທີ່ຈະບຸກລຸກ ຢູເຄຣນ ອີກ ແຕ່ລັດຖະມົນຕີການຕ່າງປະເທດ ທ່ານ ເຊີເກ ລາວຣອຟ ໄດ້ກ່າວໃນວັນອາທິດວານນີ້ວ່າ ຣັດເຊຍ ຈະຂໍອົງການ NATO ແລະ ອົງການເພື່ອການຮັກສາຄວາມປອດໄພ ແລະ ການຮ່ວມມືໃນ ຢູໂຣບ ໃຫ້ຄວາມກະຈ່າງແຈ້ງວ່າ ເຂົາເຈົ້າມີເຈຕະນາທີ່ຈະປະຕິບັດຄຳໝັ້ນສັນ ຍາດ້ານຄວາມປອດໄພທີ່ສຳຄັນຫຼືບໍ່